Komisjoni määrus (EÜ) nr 981/98,

7. mai 1998,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2509/97, [2] eriti selle artiklit 9,

ning arvestades, et:

kõnealusele määrusele lisatud koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifitseerimist;

määruses (EMÜ) nr 2658/87 on sätestatud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

lähtudes nimetatud üldeeskirjadest, tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud asjakohaste CN-koodide alla;

on asjakohane, et kolme kuu jooksul võib siduva tariifiinformatsiooni pidaja vastavalt nõukogu määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse kaupade koondnomenklatuuris tabeli 2. veerus näidatud asjakohaste CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel jätkuvalt tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. mai 1998

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 345, 16.12.1997, lk 44.

[3] EÜT L 302, 19.10.1992, lk 1.

--------------------------------------------------

LISA

Kirjeldus | Klassifikatsioon (CN-kood) | Põhjendus |

1 | 2 | 3 |

1.Fotoalbum, mille laius on 12 cm, pikkus 16,5 cm ja paksus 5,8 cm ning mis on valmistatud järgmistest materjalidest:alusmaterjal on papp, mis on kaetud vahtplastiga, õhukese papikihiga, värvilise paberiga ja plastfooliumiga,kaante vahele on liimitud 60 plastikust siselehte, mille külge on kinnitatud läbipaistvad plastiktaskud. | 39269091 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3b ja 6 ning CN-koodide 3926, 392690 ja 39269091 sõnastusega. Kõnealuse liittoote puhul on selle mahu ja kasutusotstarbe puhul määravaks plastosad. |

2.Sülearvutilaadne seade, mis on värvilises plastkarbis ning mis on umbes 20 cm pikk, 23 cm lai ja 6 cm paks.Seade koosneb järgmistest osadest:valjuhääldi,protsessor (ei ole vabalt programmeeritav),klaviatuur, mille klahvid on kaetud paksu plastkilega,vedelkristallkuvar suurusega umbes 6 × 3 cm,valjuhääldi ja pildi kontrastsuse reguleerimise nupud.Seadmel on 16 sisseehitatud programmi, mille abil saab kirjutada, arvutada, lahendada loogikaülesandeid ning komponeerida muusikat.Programmid on mõeldud 5–8aastaste laste jaoks. | 95039032 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 9503, 950390 ja 95039032 sõnastusega. 16 programmist neli on kirjutamisharjutused, seitse arvutusülesannet ja kaks on seotud nootide/muusikapalade tundmisega jmt. Kuigi 16 programmist 15 puhul on vaja kaht mängijat ning arvutatakse punktisumma, ei ole tootel rubriiki 9504 kuuluva seltskonnamängu omadusi. Põhiolemuselt on toode arendav mänguasi. |

--------------------------------------------------